钦定古今图书集成/理学汇编/字学典/第077卷 > 《江宁县志》 > 《金陵金石考并序》
## 钦定古今图书集成/理学汇编/字学典/第077卷 > 《江宁县志》 > 《金陵金石考并序》

古金石文字，原期以不朽垂示久远云尔。金陵文献渊薮，金石之章，当不胜纪。千百载而下，求其仅见，不与寒烟衰草共灭没于三山二水闲者，盖寥寥矣。凡系在江宁者，按旧志存其名为慕古者考焉。

《南岳碑》七十七字，湛尚书门人重勒于临淮侯园，
秦始皇《东游颂德碑》重摹小字，在旧府学。

《秦泰山碑》与前碑为一，又名《二世东行诏书碑》。
《秦峄山碑》，重摹小字，在府学，乃元李学契刻。

吴后主纪功三段石碑，一名《天发神谶碑》，又曰“天玺
华核文，皇象书”，非篆非隶，最为奇古。在府学尊经阁
下。

《卞忠烈公庙碑》宋胡铨撰。

《长干寺众食碑》陈徐陵撰。

瓦官寺《维摩画像碑》，唐元黄之文。

晋顾长康《维摩像碑》。宋江宁令苏颂摹刊有记，见张
铉《金陵志》。

《兰亭记》：“留守晁谦之以家本刻于䌷书阁三段石后
壁闲。”

《颜氏大宗碑》《颜府君碑》二碑皆鲁公书，移入府学，碑
跗尚存。金陵乡地，至今犹名“颜碑街。”

唐《明征君碑》“高宗御制，高正臣书。”

《佛窟字碑》孙忌撰，在牛首山。

《庄严寺旻法师碑》梁元帝作。

《李顺公碑》，高越书，在石子冈下。

南唐《追封庆王碑》，在娄湖桥，韩熙载文，徐铉篆额，
宋仁宗飞白。乾道八年，留守洪遵刻华藏寺。

高宗《孝经》，晁谦之刻郡学。

“高座寺《雨花台记》”，宋马光祖文并书。

宋齐丘《凤凰台》诗，刻在台上。

《杨忠襄公祠碑》，宋魏了翁文。

王介甫平甫《此君亭》诗，石在府学，已碎。

张文潜书《太白凤凰台》诗，马光祖书跋，倪垕刻石台
上。

东坡书送王胜之《渔家傲》词在《白鹭亭》。

《子隐堂记》海挚文。

《二水亭记》史正忠文。

《新亭记》史正忠文。

《龙翔集庆寺碑》，元虞集文。

《玉兔泉铭》明诚意伯刘基作。

又铭：“洪武五年，礼部主事张孟兼作《玉兔泉联句》。学士宋濂，太常吕仲善、参军熊鼎，职方
刘崧，虞部周子谅、濂子璲同赋书，刻于泉上，久失之。
后教授张履正重刻。